Suchinthana/ta-wikipedia huggingface dataset:
வேளாண்மைக்கும் ஊர்ப்புற வளர்ச்சிக்குமான தேசிய வங்கி

தேசிய விவசாய மற்றும் கிராமப்புற வளர்ச்சி வங்கி  (National Bank for Agriculture and Rural Development), சுருக்கமாக (நாபார்ட்,  NABARD) இந்தியாவின் நிதித் தலைநகராகக் கருதப்படும் மும்பையைத் தலைமையகமாகக் கொண்டு இயங்கும் வளர்ச்சிக்கான உச்ச வங்கியாகும். 1982ஆம் ஆண்டு சூலை 12 அன்று நாடாளுமன்றத்தின் சிறப்பு சட்டம் ஒன்றின் மூலம் இந்தியக் கிராமங்களில் கடன்வழங்கலை உயர்த்தி விவசாயம் மற்றும் கிராமப்புற வேளாண்மையல்லாத தொழில்களை வளர்க்கும் நோக்கத்துடன் இந்த வங்கி நிறுவப்பட்டது.  நாபார்ட் வங்கிக்கு  "இந்தியக் கிராமப்புறங்களில் வேளாண்மை மற்றும் பிற பொருளியல்   செயல்பாடுகளுக்கான கடன் குறித்த கொள்கை, திட்டமிடல் மற்றும் செயலாக்கம் தொடர்பான விடயங்களில்" முழுப் பொறுப்பும் வழங்கப்பட்டுள்ளது.

வரலாறு 
சிவராமன் குழுவின் பரிந்துரையின்படி சூலை 12, 1982 அன்று இந்திய நாடாளுமன்றத்தில் நிறைவேற்றப்பட்ட "தேசிய விவசாய மற்றும் கிராமப்புற வளர்ச்சி வங்கி  சட்டம் 1981" படி நாபார்ட் வங்கி நிறுவப்பட்டது. இந்திய ரிசர்வ் வங்கியின் வேளாண் கடன் துறை மற்றும் கிராமப்புற திட்டமிடல் மற்றும் கடன் பிரிவு,  விவசாய மறுகடன் மற்றும் வளர்ச்சிக் கழகம் ஆகியவற்றிற்கு மாற்றாக இவற்றை ஒருங்கிணைத்து நிறுவப்பட்டது.

நபார்டின் பங்கு 
கொள்கை வகுத்தல், திட்டமிடல் மற்றும் கிராமப்புறங்களில் விவசாய மற்றும் பொருளாதார நடவடிக்கைகளுக்கு கடன் வழங்குவது தொடர்பான அனைத்து விஷயங்களிலும் அதிகாரத்தை வைத்திருக்கும் அமைப்பு நபார்டு ஆகும். கிராம அபிவிருத்திக்கான அபிவிருத்தி திட்டங்களை ஊக்குவிப்பதற்காக முதலீடு மற்றும் உற்பத்தி கடன் ஆகியவற்றை நபார்ட் வழங்குகிறது. அமைப்பின் சீரான செயல்பாட்டிற்காக, நபார்ட் பல மட்டங்களில் ஆட்சேர்ப்பு செய்கிறது. நபார்டு நடத்தும் அதிகாரி ஆட்சேர்ப்பின் முதன்மை நிலை நபார்டு தரம் ஒரு அதிகாரிக்கு.

மேற்கோள்கள்

வெளியிணைப்புகள்
Official website

இந்திய வங்கிகள்
இந்திய ஒழுங்குமுறை அமைப்புகள்
முதலாம் பாஸ்கரர்

பாஸ்கரா (Bhāskara, 600 – 680) கிபி ஏழாம் நூற்றாண்டில் வாழ்ந்த இந்திய வானியலாளர் ஆவார். (12ம் நூற்றாண்டில் வாழ்ந்த இரண்டாம் பாஸ்கராவுடன் முரண்படாதிருக்க இவர் முதலாம் பாஸ்கரா என அழைக்கப்படுகிறார்). முதன் முதலில் இடமதிப்பில் எண்களைக் குறிப்பிட்டது பாஸ்கரா ஆவார். முதன் முதலில் சுழியத்தைக் குறிக்க சிறிய வட்டம் வரைந்து இப்போது நாம் பயன்படுத்தும் இந்திய-அராபிக் எண் முறையை தொடங்கி வைத்தவர். குஜராத் மாநிலத்தில் பிறந்திருக்கலாம் என நம்பப்படுகிறது.

எண் வரலாறு 
இந்தியர்கள் கிமு ஐந்தாம் நூற்றாண்டிலேயே தசம முறையை அறிந்திருந்தனர் என்றாலும் எண்களைக் குறிக்க அவர்கள் பிராமி எண் முறையைப் பயன்படுத்தாமல் சமஸ்கிருத வார்த்தைகளையே  பயன் படுத்தினர். எடுத்துக்காட்டாக நிலவு என்பது ஒன்றுதான் . எனவே ஒன்று என்பதைக் குறிக்க நிலவு என எழுதினார்கள். இறக்கைகள் இரண்டு இருப்பதனால்  இரண்டு என்பதை இறக்கைகள் என எழுதினார்கள் பிராமி எண்முறையை விட கடவுளின் மொழி என்று தங்கள் எண்ணிய சமஸ்கிருததில் எண்களைக் குறிப்பிட்டனர்.

நூல்கள் 
பாஸ்கரா எழுதிய 'மஹாபாஸ்கரியா' என்ற நூலில் வானவியல் கணித முறைகள் இடம் பெற்றுள்ளன.  இது எட்டு தொகுதிகள் கொண்டது. மேலும் 'லகு பாஸ்கரியா' என்ற நூலையும் எழுதியுள்ளார்.  இந்திய வானவியல் அறிஞரான ஆரியபட்டாவின் கொள்கைகளை எளிமைப் படுத்தி விளக்கும் உரையாக 'ஆர்யபட்டீய பாஷ்யா'என்ற உரை நூலையும் இவர் தந்துள்ளார்.

பாஸ்கராவின் பணிகள் 
எண்முறையில் 10 இனை அடிப்படையாகக் கொண்ட எண்கள், சுழியத்தை பயன்படுத்துதல் ஆகியவை இவர் கணிதத்திற்கு அளித்த கொடை ஆகும். மேலும் கோள்களின் அமைவிடங்கள், அவை உதித்து மறையும் காலங்கள், சூரியகிரகணம் ,சந்திர கிரணங்கள் ஆகியவற்றைக் கணிக்கும் முறையைத் தந்துள்ளார். இவற்றோடு கணிதவியலும் வியக்கும் வகையில் பல்வேறு ஆய்வுகளைச் செய்துள்ளார். இவரைப் பெருமைப் படுத்தும் விதமாக இந்தியா அனுப்பிய இரண்டாவது விண் செயற்கைக்கோளிற்கு பாஸ்கரா என்ற இவரது பெயர் இடப்பட்டது.

ஐன்ஸ்டீனின் பாராட்டு

உசாத்துணை 

 அறிவியல் ஒளி. ஆகஸ்ட் 2007 இதழில் முனைவர், ஐயம்பெருமாள், செயல் இயக்குநர் தமிழ்நாடு அறிவியல் தொழில் நுட்ப மையம் சென்னை. அவர்கள் எழுதிய கட்டுரை.  
  இளையர் அறிவியல் களஞ்சியம். மணவை முஸ்தபா - 1995

மேலும் வாசிக்க 
 H.-W. Alten, A. Djafari Naini, M. Folkerts, H. Schlosser, K.-H. Schlote, H. Wußing: 4000 Jahre Algebra. Springer-Verlag Berlin Heidelberg 2003 , §3.2.1
 S. Gottwald, H.-J. Ilgauds, K.-H. Schlote (Hrsg.): Lexikon bedeutender Mathematiker. Verlag Harri Thun, Frankfurt a. M. 1990 
 G. Ifrah: The Universal History of Numbers. John Wiley & Sons, New York 2000 
 .
 .
 

இந்தியக் கணிதவியலாளர்கள்
ஏழாம் நூற்றாண்டு இறப்புகள்
இரண்டாம் பாஸ்கரர்

பாஸ்கராச்சாரியார் என்ற முழுப்பெயர் கொண்ட இரண்டாம் பாஸ்கரர் (Bhāskara II, , 1114–1185), ஒரு இந்திய வானியலாளர் மற்றும் கணிதவியலாளர். இடைக்கால இந்தியாவின் மாபெரும் கணிதவியலாளராகக் கருதப்படுகிறார்.

வாழ்க்கைச் சுருக்கம் 
பாஸ்கரர் 1114-ஆம் ஆண்டில் கர்நாடக மாநிலத்தில் உள்ள பீஜப்பூரில் பிறந்தார். இவர் தேசஸ்த பிராமணர் வகுப்பைச் சேர்ந்தவர். பாஸ்கரரின் தந்தை மகேஸ்வரர் சிறந்த அரசவைப் பண்டிதராகத் திகழ்ந்தார். அவர் ஒரு சிறந்த சோதிடவியல் அறிஞரும் ஆவார். அவர் தன் மகன் பாஸ்கராவுக்கு சோதிடம் மற்றும் கணிதத்தைக் கற்பித்தார். இவர் தமது கல்வியை அக்காலத்தில் வானவியல் ஆய்வின் வளர்ப்புப் பண்ணையாகத் திகழ்ந்த உஜ்ஜயினில் பெற்றார். கணித வானவியலோடு சோதிடத்துறையிலும் வல்லவராகத் திகழ்ந்தார். நாளடைவில் இத் துறைகள் பற்றி நூல்கள் பல எழுதினார்.

பணிகள் 
உஜ்ஜயினியில் வானவியல் ஆய்வுக் கூடமொன்றின் தலைவராக ஆனபின் இவரது ஆராய்ச்சிகள் புதுப் பரிமாணம் பெற்றன. இவரது படைப்பான சித்தாந்த சிரோன்மணி - லீலாவதி, பிஜகணிதம், கிரககணிதம், கோலாத்யாயம் என நான்கு பிரிவுகளை உடையது. இவரது கணித நூல்கள் சித்தாந்த சிரோமணி, காரண குதூகலா ஆகியவை இவரின் வான்கணிதத் திறமையையும் வெளிப்படுத்துபவையாகும் லீலாவதி மற்றும் பீஜ கணிதம் இவரது எண்கணித அறிவை பறைசாற்றும் நூல்களாகும். ஈர்ப்பு விசை பற்றி முதன் முதலில் எழுதியவர். இவர் எழுதிய பிறகு சுமார் 500 ஆண்டுகளுக்குப் பிறகே நியூட்டன் என்பவரால் புவியீர்ப்பு விசை கண்டறியப்பட்டது.

எண்கணிதம், இயற்கணிதம், திரிகோணமிதி, வான்கணிதம், வடிவியல் மற்றும் வானவியல் குறித்த இவரது அறிவு வியக்கத்தக்கது. எண்முறை, சமன்பாடுகளுக்கான தீர்வுகள் ஆகியவற்றைக் கண்டறிந்தார். மேலும் பூமி  சூரியனைச் சுற்ற 365.2588 நாட்கள் ஆகிறது எனக் கணக்கிட்டு இருந்தார்.(தற்போது365.2596நாட்கள்)]]

மொழிபெயர்ப்புகள் 
இவர் எழுதிய லீலாவதி  என்ற அரிய நூல் வியத்தகு அறிவியல் படைப்பாகப் போற்றப்படுகிறது. இலாபம்,நட்டம், வட்டி, அளவியல்,தசம எண்கள், கூட்டுத்தொடா்,பெருக்குத்தொடா், எண் கணித எட்டு அடிப்படைச்செயல்கள்,முக்கோணம், நாற்கரம், மவா்க்கமுலம்,கனமுலம்முதலான பல்வேறு தலைப்புக்கள் விாிவாக விளக்கி இருக்கிறாா். 1587 ஆம் ஆண்டு பேரரசர் அக்பர் முயற்சியால் சக்கரவர்த்தி என்பவர் இந்நூலை பாரசீக மொழியில் மொழிபெயர்த்தார். இவரது மற்றொரு நூலான சித்தாந்த சிரோமணி வானவியல் ஆராய்ச்சிகளைப் பற்றியது. இதன் ஒரு பகுதியை ஹென்றி தாமஸ் கோல்புரூக் என்பவர் ஆங்கிலத்தில் மொழி பெயர்த்தார். இதன் பிறகே பாஸ்கரரின் கணித மற்றும் வானவியல் திறமைகள் வெளி உலகினருக்குத் தெரிய வந்தது.

மேலும் காண்க
 இந்தியக் கணிதவியலாளர்களின் பட்டியல்

மேற்கோள்கள்

வெளி இணைப்புகள் 

 4to40 Biography

நூல் பட்டியல்

மேலும் வாசிக்க

 W. W. Rouse Ball. A Short Account of the History of Mathematics, 4th Edition. Dover Publications, 1960.
 George Gheverghese Joseph. The Crest of the Peacock: Non-European Roots of Mathematics, 2nd Edition. Penguin Books, 2000.
  University of St Andrews, 2000.
 Ian Pearce. Bhaskaracharya II at the MacTutor archive. St Andrews University, 2002.
 

இந்தியக் கணிதவியலாளர்கள்
1114 பிறப்புகள்
1185 இறப்புகள்
பிஜாப்பூர் மாவட்ட நபர்கள்
அஞ்சலி (நடிகை)

அஞ்சலி (Anjali) தமிழ், தெலுங்கு, மலையாளம் மற்றும் கன்னடத் திரைப்படங்களில் தோன்றிய ஒரு இந்திய நடிகை மற்றும் வடிவழகி ஆவார். இவர் ஆந்திராவின் கிழக்கு கோதாவரி மாவட்டத்தின் ரசோலில் 1986 ஆம் ஆண்டு சூன் மாதம் 16 ஆம் தேதியன்று பிறந்தார். இவருக்கு இரண்டு சகோதரர்களும் ஒரு சகோதரியும் உள்ளனர். தனது பள்ளிப்படிப்பை ரசோலில் முடித்தார். பின்னர் தமிழ்நாட்டில் உள்ள சென்னைக்குச் சென்றார். அங்கு இவர் தனது படிப்பைத் தொடர்ந்தார், கணிதத்தில் பட்டம் பெற்றார். தனது கல்வியை முடித்த பின்னர், அவர் குறும்படங்களில் நடிக்கத் தொடங்கினார். இது திரைப்படத் துறையில் நுழைவதற்கு வழி வகுத்தது. அஞ்சலி தனது பெற்றோருக்கு ஒரு நடிகராவதற்கான அபிலாஷைகள் இருப்பதாகவும், அவர்கள் மூலம் "அவர்களின் கனவுகளை அவர்கள் உணர்ந்தார்கள்" என்றும் குறிப்பிட்டார்.

விளம்பரப் படங்களினால் இரண்டு சிறிய தெலுங்கு திரைப்படங்களில் நடித்திருந்த வேளையில் 2007ஆம் ஆண்டில் கற்றது தமிழ் என்ற தமிழ்த் திரைப்படத்தில் அறிமுகமானார். ஆனந்தி என்ற வேடத்தில் மிகச் சிறப்பாக நடித்தமைக்காக சிறந்த அறிமுக நடிகையாக தென் மண்டல பிலிம்பேர் விருது பெற்றார். 2010 இல், அங்காடித் தெரு என்ற திரைப்படத்தில் கனியாக நடித்து அவ்வாண்டின்  சிறந்த நடிகைக்கான பிலிம்பேர் விருதைப் பெற்றார். இந்த விருதுகளுக்குப் பிறகு சிறந்த இளம் நடிகையாக தமிழ்த் திரைப்பட உலகில் அறியப்படலானார். மேலும் நடிப்புத்திறன், தேவையான வேடங்களுக்கு பொருந்தியவராகவும் கருதப்பட்டார்.

இவரது தெலுங்கு மறுநுழைவு (எங்கேயும் எப்போதும்-ன் தெலுங்கு டப்பிங்) மூலம் நிகழ்ந்தது. இது இவரை டோலிவுட்டில் நிறுவியது. ஜர்னியைத் தொடர்ந்து, சீதாமா வக்கிட்லோ சிரிமல்லே சேட்டு, பலூபு, மசாலா, கீதாஞ்சலி மற்றும் சர்வாதிகாரி போன்ற வெற்றிகரமான படங்களில் தோன்றினார். இது தெலுங்கின் முன்னணி நடிகைகளில் ஒருவராகத் திகழ காரணமானது. சீதாமா வக்கிட்லோ சிரிமல்லே சேட்டு மற்றும் கீதாஞ்சலி படங்களில் நடித்ததற்காக சிறந்த நடிகைக்கான இரண்டு நந்தி விருதுகளையும் பெற்றார். மே 2016 இல், தமிழ்த் திரைப்படமான இறைவியில் நடித்ததற்காக அவர் பெரும் கைதட்டல்களைப் பெற்றார். இது தமிழ் பார்வையாளர்களிடையே பெரும் தாக்கத்தை ஏற்படுத்தியது. ஆகஸ்ட் 2017 இல், இயக்குநர் ராமின் தரமணியில் இவர் ஒரு விரிவான கனமான வேடத்தில் தோன்றினார். இது விமர்சகர்களிடமிருந்தும் பார்வையாளர்களிடமிருந்தும் நல்ல வரவேற்பைப் பெற்றது. [5]

விருதுகள் 
 தென்னிந்திய பிலிம்பேர் விருதுகள்
 2008: சிறந்த அறிமுக நடிகைக்கான பிலிம்பேர் விருது - கற்றது தமிழ்
 2011: சிறந்த நடிகைக்கான பிலிம்பேர் விருது - தமிழ்  - அங்காடித் தெரு

 விஜய் விருதுகள்
 2008: சிறந்த அறிமுக நடிகை – கற்றது தமிழ் 
 2011: சிறந்த நடிகை – அங்காடித் தெரு

 மற்ற விருதுகள்
 2011: சிறந்த நடிகைக்கான விகடன் விருது - அங்காடித் தெரு

நடித்த திரைப்படங்கள்
தமிழ்

கற்றது தமிழ்
ஆயுதம் செய்வோம்
அங்காடித்தெரு
எங்கேயும் எப்போதும்
மங்காத்தா
ரெட்டைச்சுழி
தூங்காநகரம்
மகாராஜா
கருங்காலி
தம்பி வெட்டோத்தி சுந்தரம்
கலகலப்பு
சேட்டை
வத்திக்குச்சி
சகலகலா வல்லவன் (2015 திரைப்படம்) அப்பாடக்கர்
இறைவி
தரமணி
மாப்ளசிங்கம்
பலூன்

மேற்கோள்கள்

வெளியிணைப்புகள் 
 

வாழும் நபர்கள்
தமிழ்த் திரைப்பட நடிகைகள்
1982 பிறப்புகள்
1986 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
அனன்யா

அனன்யா என்ற தமது திரைப்பெயரால் பரவலாக அறியப்படும் ஆயில்யா நாயர்  (Ayilya Nair, பிறப்பு 29 மார்ச்சு), மலையாளம், தமிழ் மற்றும் தெலுங்குத் திரைப்படங்களில் நடித்து வரும் ஓர் இந்திய  நடிகை. இவரது அறிமுகம் 2008ஆம் ஆண்டில் பாசிடிவ் என்ற மலையாளத் திரைப்படத்தில் அமைந்தது. தமிழில் அடுத்த ஆண்டு நாடோடிகள் என்ற திரைப்படம் மூலம் அறிமுகமானார். இந்தப் படத்தில் இவரது நடிப்பு பரவலான பாராட்டைப் பெற்றுத் தந்தது. மேலும் இப்படத்திற்காக இவர் சிறந்த அறிமுக நடிகைக்கான விஜய் தொலைக்காட்சி விருதினைப் பெற்றார்.

மேற்கோள்கள்

வெளியிணைப்புகள்

வாழும் நபர்கள்
தமிழ்த் திரைப்பட நடிகைகள்
20 ஆம் நூற்றாண்டின் இந்திய நடிகைகள்
1987 பிறப்புகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தெலுங்குத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
1990 பிறப்புகள்
சர்வானந்த்

சர்வானந்த்  (Sharwanand), தமிழ்த் திரைப்பட உலகில்  ராம் எனவும் அறியப்படுகிறார்) (பிறப்பு மார்ச்சு 6, 1984) தெலுங்குத் திரைப்பட நடிகர் ஆவார். பெரும்பாலும்  துணை வேடங்களிலேயே நடித்து வந்தார். வீதி, அம்மா செப்பண்டி மற்றும் வென்னிலா என்ற திரைப்படங்களில் முதன்மை வேடமேற்று நடித்துள்ளார். தமிழ்த் திரைப்படங்களிலும் நடித்து வருகிறார். எங்கேயும் எப்போதும் என்ற திரைப்படத்தில் முக்கிய வேடமேற்றுள்ளார்.

மேற்கோள்கள்

வாழும் நபர்கள்
தெலுங்குத் திரைப்பட நடிகர்கள்
1984 பிறப்புகள்
இந்தியத் திரைப்பட நடிகர்கள்
பாஸ்கலின் முக்கோணம்

கணிதத்தில் பாஸ்கலின் முக்கோணம் (Pascal's triangle) என்பது ஈருறுப்புக் குணகங்களின் முக்கோண ஒழுங்கமைவாகும். இது பிரெஞ்சுக் கணிதவியலாளரான பிலைசு பாஸ்கலின் நினைவாகப் பெயரிடப்பட்டது. இந்தியா, பாரசீகம், சீனா, ஜேர்மனி மற்றும் இத்தாலி ஆகிய நாடுகளின் கணிதவியலாளர்களால் இது இவருக்கு முன்பே கண்டுபிடிக்கப்பட்டிருந்தும் மேற்குலகில் இது பாஸ்கலின் முக்கோணம் என்றே அறியப்பட்டது.

உருவாக்குவது

முக்கோணத்தின் விளிம்பில் எப்போதும் '1' மட்டுமே வரும். மேலும், முக்கோணத்தின் உட்புறமிருக்கும் உள்ள ஒவ்வொரு எண்ணும் அதன் மேலிருக்கும் இரு எண்களின் கூட்டலாகும்.

உபயோகம்
பின்வரும் சூத்திரங்களில் பாஸ்கலின் முக்கோண எண்கள் பயன்படுகின்றன:

எனவே:
 
 
 ...
என சூத்திரங்களை உருவாக்கலாம்.

எனவே:
 
 
 ...
என சூத்திரங்களை உருவாக்கிக்கொண்டே போகலாம்.

மேற்கோள்கள்

அடிப்படை இயற்கணிதம்
எண் முக்கோணங்கள்
காட்டுவகை

காட்டுவகை (Wild type) என்பது இயற்கையில் இனவிருத்திக்கு உட்படும் ஒரு இனத்தின், மாதிரிச் சிறப்பியல்புகளையுடைய  தோற்றவமைப்பைக் கொண்டிருக்கும் உயிரினம் ஆகும். மாற்றங்களுக்கு உட்படாமல், இயற்கையில் தனது இயல்புமாறா நிலையிலேயே இவை காணப்படும். இவற்றின் மரபணுக்கள் இவற்றின் ஆரம்ப இயற்கை நிலையிலிருந்து மாறுதலற்றதாக இருக்கும்.

காட்டுவகைகள் பற்றிய அறிவு மரபியல், மரபணு திடீர்மாற்றம் தொடர்பான ஆய்வுகள் பற்றிய அறிவியலில் மிகவும் உதவியாக இருக்கும். விரும்பத்தக்க இயல்புகளைக் கொண்ட காட்டுவகை தாவரங்களிலிருந்து, பயிர்ச்செய்கை மூலம், குறிப்பிட்ட இயல்புகளைத் தெரிவு செய்து, தொடர்ந்து வரும் சந்ததிகளில், பயிரிடும்வகையைப் பெறலாம். பழ ஈ இனமான டுரோசோபிலா மெலனோகாசுடர் (Drosophila melanogaster) பல ஆய்வுகளில் பயன்படுத்தப்படும் ஒரு சிற்றினமாகும். இவற்றில் கண் நிறம், உருவம், சிறகுகளின் அமைப்பு போன்ற சில வெளித்தோற்ற இயல்புகள், குறிப்பிட்ட மரபணுவில் ஏற்படுத்தப்படும் மாற்றங்களால் மாற்றப்படக் கூடியனவாக இருக்கும்.

படத்தொகுப்பு

மேற்கோள்கள்

தாவர வகைகள்
மரபியல்
செவ்வியல் மரபியல்
ஸ்ரீகாந்த் (நடிகர்)

ஸ்ரீகாந்த்  (, பிறப்பு: பெப்ரவரி 28, 1979) தமிழ், தெலுங்கு மற்றும் மலையாளத் திரைப்படங்களில் நடித்து வரும் ஓர் தென்னிந்திய நடிகர் ஆவார். இவரது அறிமுகம் 2002ஆம் ஆண்டில் வெளியான ரோஜாக்கூட்டம் என்ற தமிழ்த் திரைப்படத்தில் அமைந்தது. இவரது திரைப்படங்கள் பார்த்திபன் கனவு மற்றும் தெலுங்கில் ஆடவாரி மாடலாகு அர்தலு வெருலே பெரும் வெற்றிப்படங்களாக விளங்கின. தெலுங்குத் திரைப்படங்களில் இவர் ஸ்ரீராம் என்று அறியப்படுகிறார்.

திரைவாழ்வு
ஸ்ரீகாந்த்தின் திரை நுழைவு ரோஜாக்கூட்டம் என்ற சசியின் காதல் படத்தில் பூமிகா சாவ்லாவுடன் அமைந்தது. முதல் திரைப்படமே வெற்றிப்படமாக அமைந்து பாராட்டுக்களையும் பெற்றுத் தந்தது. இவரது அடுத்த வெற்றிப்படமாக  சினேகாவுடன் நடித்த ஏப்ரல் மாதத்தில் அமைந்தது. தொடர்ந்து கரு. பழனியப்பன் இயக்கத்தில் உருவான பார்த்திபன் கனவு இவருக்கு தமிழ்நாடு மாநில திரைப்பட சிறப்பு விருது  கிடைத்தது. பின்தொடர்ந்த படங்கள் தோல்வியைத் தழுவ சிலகாலம் வாய்ப்புகள் இன்றி இருந்தார். 2007ஆம் ஆண்டில் செல்வராகவன் இயக்கத்தில் தெலுங்கில் நடித்த ஆடவாரி மாடலாகு அர்தலு வெருலே பெற்ற வெற்றியைத் தொடர்ந்து புகழ்பெற்ற இயக்குநர் சங்கரின் நண்பன் உட்பட பல புதிய படங்களில் நடிக்கத் தொடங்கினார்.

திரைப்படங்கள்

மேற்கோள்கள்

வாழும் நபர்கள்
தமிழ்த் திரைப்பட நடிகர்கள்
தெலுங்குத் திரைப்பட நடிகர்கள்
1979 பிறப்புகள்
தமிழக அரசு திரைப்பட விருது வெற்றியாளர்கள்
தெலுங்கு மக்கள்
சு. சி. பொன்முடி

எஸ். எஸ். பொன்முடி ஒரு தமிழக எழுத்தாளர். தேனி மாவட்டம் கொடுவிலார்பட்டி எனும் ஊரைச் சேர்ந்த இவர் இயந்திரவியல் பொறியியலில் பட்டம் பெற்றிருக்கிறார். பல அச்சிதழ்களில் இலக்கியம் சார்ந்த பல்வேறு கட்டுரைகளை எழுதி இருக்கிறார். தமிழக அரசியலிலும் ஈடுபாடுடைய இவர் ம. தி. மு. கவின் தேனி மாவட்டத் துணைச் செயலாளராகவும் இருந்து வருகிறார். கொடுவிலார்பட்டி ஊராட்சி மன்றத் தலைவராகத் தேர்வு செய்யப்பட்டு 2001 முதல் 2006 ஆம் ஆண்டு வரை பணியாற்றி இருக்கிறார்.

எழுதியுள்ள நூல்கள்

 பசியின் நிறம் வெள்ளை - டிசம்பர், 2010

தமிழக எழுத்தாளர்கள்
1964 பிறப்புகள்
தேனி மாவட்ட எழுத்தாளர்கள்
தோற்றவமைப்பு

தோற்றவமைப்பு (Phenotype) என்பது ஒரு உயிரினத்தில் இலகுவாக அவதானிக்கப்படக் கூடிய சிறப்பியல்புகள் ஆகும். இந்த சிறப்பியல்புகள் உருவவியல், விருத்தி, உயிர்வேதியியல் அல்லது உடலியங்கியல் இயல்புகள், நடத்தை என்பவற்றை உள்ளடக்கியிருக்கும். இந்த தோற்றவமைப்பானது, ஒரு உயிரினத்தின் மரபணு வெளிப்படுத்தும் தன்மையாலும், சூழலியல் காரணிகளின் தாக்கத்தாலும், அவ்விரண்டுக்கும் இடையிலான இடைத்தாக்கத்தினாலும் முடிவு செய்யப்படும்.

ஒரு உயிரினத்தில் காணப்படும் மரபுக்குறியீடுகள் (genetic code), அவ்வுயிரினத்திற்கான மரபுவழி கட்டளைகளைக் காவிச்செல்லும் மரபணுவமைப்பு அல்லது பிறப்புரிமைப்பாகும். ஆனால் ஒரே மரபணுவமைப்பைக் கொண்ட ஒரு இனம் (உயிரியல்) இனத்தின் அனைத்து தனியன்களும் ஒரே அமைப்பைக் கொண்டிருப்பதோ, ஒரே மாதிரி இயங்குவதோ இல்லை. ஏனெனில், சூழல், விருத்தி நிலைகளால் தோற்றம், நடத்தை என்பன மாற்றியமைக்கப்படும்.

மரபணுவமைப்பில் ஏற்படும் வேறுபாட்டால் தோன்றும் தோற்றவமைப்பு வேறுபாடே கூர்ப்பு, இயற்கைத் தேர்வு என்பவற்றின் அடிப்படை தேவைகளாகும். தோற்றவமைப்பில் மாறுபாடு ஏற்படாவிடின் இயற்கைத் தேர்வோ, கூர்ப்போ ஏற்பட முடியாது.

மரபணுவமைப்பு (G) + சூழலமைப்பு (E) = தோற்றவமைப்பு (P)

இன்னும் சரியாகச் சொல்வதானால்

மரபணுவமைப்பு (G) + சூழலமைப்பு (E) + மரபணு - சூழல் இடைத்தாக்கம் (GE) = தோற்றவமைப்பு (P)

மரபியல்
செவ்வியல் மரபியல்

மேற்கோள்கள்

he:גן (ביולוגיה)#מושגים בסיסיים
பொது மக்கள் மீதான இலங்கை அரசுப் படைகளின் தாக்குதல்களின் பட்டியல்

பொது மக்கள் மீதான இலங்கை அரசுப் படைகளின் தாக்குதல்கள் இங்கு பட்டியலிடப்பட்டுள்ளன. இத்தாக்குதல்கள் இராணுவம், கடற்படை, விமானப்படை, காவல்துறை, மற்றும் ஊர்காவல்படையினர், ஈபிடிபி, புளொட், தமவிபு போன்ற துணை இராணுவக் குழுக்களினால் மேற்கொள்ளப்பட்டன.

ஆண்டு வாரியாகத் தாக்குதல்கள்

1970கள்

1980கள்

1990கள்

2000கள்

மேலேயுள்ள பட்டியல் முழுமையானதல்ல. தொடர்ந்து இற்றைப்படுத்தப்பட்டு வருகிறது. தகுந்த மேற்கோள்களுடன் பட்டியலை நீங்களும் இற்றைப்படுத்தலாம்..

இவற்றையும் பார்க்க 
 இலங்கை அரசியல் கொலைகளின் பட்டியல்

மேற்கோள்கள் 

 
ஈழப்போரில் இலங்கை இராணுவத்தினரின் தாக்குதல்கள்
இலங்கையில் மனித உரிமைகள்
இலங்கையில் பொதுமக்கள் படுகொலைகள்
பயிரிடும்வகைப் பிரிவு

பயிரிடப்படும் பயிர்களைப் அல்லது தாவரங்களைப் பெயரிடும்போது, ஒரு குறிப்பிட்ட பெயரிடல் முறைமை (Nomenclature) பயன்படுத்தப்படும். பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீட்டின்படி (ICNCP - International Code of Nomeclature for Cultivated Plants) உயிரியல் வகைப்பாட்டில், பயிரிடும்வகைப் பிரிவு என்பதும் ஒரு முறைசார் பகுப்பாக இருக்கின்றது.

ICNCP Art. 3.1: "வரையறுக்கப்பட்ட ஒத்த தன்மையின் அடிப்படையில், பயிரிடும்வகைகள், தனித் தாவரங்கள் அல்லது தாவரத்தொகுதி தொகுக்கப்படும் ஒரு முறைசார் பகுப்பு"
1995 ICNCP யில் Cultivar Group எனக் குறிப்பிடப்பட்டு இருந்ததை, 2004 ICNCP யில் Group (பெரிய G யை முதல் எழுத்தாகக் கொண்டு) என்று மாற்றியமைத்தனர். சில பொதுவான சிறப்பியல்புகளைக் கொண்ட தாவரங்கள் ஒரு பயிரிடும்வகைப் பிரிவினுள் இணைக்கப்படுகின்றன. எடுத்துக்காட்டாக: 
 முட்டைக்கோசு - இனம் Brassica oleracea, பயிரிடும்வகைப் பிரிவு தலையுருப் பிரிவு (Capitata Group). 
இந்த தலையுருப் பிரிவினுள் சிவப்பு முட்டைக்கோசு (Red cabbage), வெள்ளை முட்டைக்கோசு (White cabbage), சவொய் முட்டைக்கோசு (Savoy cabbage) என்பன அடங்கும். இவை யாவும் மிகவும் குறுகிய தண்டையும், அடர்த்தியாக அடுக்கப்பட்ட இலைகளை நடுவிலும் கொண்டிருப்பதனால் நடுவில் தலை போன்ற ஒரு அமைப்பைக் கொண்டிருக்கும்.
 புரோக்கோலி - இனம் Brassica oleracea, பயிரிடும்வகைப் பிரிவு இத்தாலிக்கா பிரிவு (Italica Group)

ஒரு பயிரிடும்வகையானது சில இயல்புகள் ஒரு பிரிவுடனும், வேறு சில இயல்புகள் இன்னொரு பிரிவுடனும் ஒத்ததாகக் கொண்டிருக்கையில், ஒன்றுக்கு மேற்பட்ட பயிரிடும்வகைப் பிரிவினுள் வர முடியும். எடுத்துக்காட்டாக, குறிப்பிட்ட ஒரு பயிரிடப்படும் இனத்தில் 'மஞ்சள் பூக்களைக் கொண்டவை' ஒரு பயிரிடும்வகைப் பிரிவுக்கான காரணியாகவும், ஒரு 'நோய்கான எதிர்ப்புத் தன்மையைக் கொண்டவை' இன்னொரு காரணியாகவும் இருக்கலாம். ஒரு சில பயிர்கள் மஞ்சள் பூக்களைக் கொண்டிருப்பதுடன், குறிப்பிட்ட நோய்க்கான எதிர்ப்புத் தன்மையையும் கொண்டிருக்குமாயின், அவற்றை இரு பயிரிடும்வகைப் பிரிவுகளிலும் பாகுபடுத்தப்பட முடியும்.

மேற்கோள்கள்

தாவரவியல் பெயரீடு
கள்வனின் காதலி (2006 திரைப்படம்)

கள்வனின் காதலி 2006 ஆம் ஆண்டில் வெளிவந்த தமிழ்த் திரைப்படம். தமிழ்வாணனின் இயக்கத்தில் வெளிவந்த இத்திரைப்படத்தில் எஸ். ஜே. சூர்யா, நயந்தாரா ஆகியோர் முக்கிய பாத்திரங்களில் நடித்தனர். இவர்களுடன் விவேக் இணைந்து நடித்தார். இயக்குநர் சூர்யா தான் தயாரிக்காத ஒரு திரைப்படத்தில் கதாநாயகனாக நடித்து வெளிவந்த முதல் திரைப்படம் இதுவாகும். பெப்ரவரி 2006 இல் வெளிவந்த இத்திரைப்படம் சிலிப்பி என்ற பெயரில் தெலுங்கில் மொழி மாற்றம் செய்யப்பட்டு வெளியிடப்பட்டது.

மேற்கோள்கள்

வெளி இணைப்புகள்
சர்வதேச திரைப்பட தரவுத் தளத்தில்

2006 தமிழ்த் திரைப்படங்கள்‎
இந்தியத் தமிழ்த் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
நயன்தாரா நடித்த திரைப்படங்கள்
விவேக் நடித்த திரைப்படங்கள்
சரத் பாபு நடித்த திரைப்படங்கள்
ராஜபாட்டை

ராஜபாட்டை (Rajapattai) 2011 இல் வெளிவந்த தமிழ்த் திரைப்படம். விக்ரம் நடித்த இப்படத்தை சுசீந்திரன் இயக்கியுள்ளார். ராஜபாட்டை முழுக்க முழுக்க சென்னையில் நடக்கும் கதை. இப்படத்திற்கு முதலில் “வில்லாதி வில்லன்” என பெயர் முடிவெடுக்கப்பட்டு, பின் “ராஜபாட்டை” என வெளியிடப்பட்டது..

நடிகர்கள்
 விக்ரம் அனல் முருகன்
 தீக்ஷா செத்
 கே.விஸ்வநாத்
 மயில்சாமி
 தம்பி ராமையா
 அவினாஸ்
 ரீமா சென் (சிறப்புத் தோற்றம் )
 ஸ்ரேயா சரன் (சிறப்புத் தோற்றம் )
 சலோனி அஸ்வினி (சிறப்புத் தோற்றம் )

தயாரிப்பு
சீனுவாசன் எழுதிய கதைக்கு திரைக்கதை அமைத்து இயக்குகிறார் சுசீந்திரன். கேமராமேனாக மதி பணியாற்றுகிறார். ஜெமினி பிலிம் சர்கியுட் இப்படத்தை வெளியிட, பிரசாத் வி. பொட்லாரி தயாரிக்கிறார்.

இசை

இப்படத்திற்கு யுவன் ஷங்கர் ராஜா இசையமைக்கிறார்.  பாடல்களை யுகபாரதி எழுதியுள்ளார். இப்படத்தில் 4 பாடல்கள் உள்ளது. பாடல்கள் திசம்பர் 9, 2011-ல் வெளியிடப்பட்டன..

மேற்கோள்கள்

வெளி இணைப்புகள்
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் நடித்துள்ள திரைப்படங்கள்
மதுரைக்களத் திரைப்படங்கள்
யுவன் சங்கர் ராஜா இசையமைத்துள்ள திரைப்படங்கள்
தம்பி ராமையா நடித்த திரைப்படங்கள்
அன்புள்ள கமல் (திரைப்படம்)

அன்புள்ள கமல் 2011 ஆம் ஆண்டில் வெளிவந்த ஒரு தமிழ்த் திரைப்படம். இது மலையாளத்தில் வெளியான நான்கு நண்பர்கள் என்ற திரைப்படத்தின் தமிழ்ப் பதிப்பாகும். கமலஹாசன் கௌரவ வேடத்தில் நடித்துள்ள இப்படத்தை சாஜி சுரேந்திரன் இயக்கினார். 2010 ஆம் ஆண்டு அக்டோபர் மாதம் 28 ஆம் தேதியன்று படம் வெளியிடப்பட்டது.

மேற்கோள்கள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
மலையாளத்தில் இருந்து தமிழுக்கு மொழிமாற்றம் செய்யப்பட்ட திரைப்படங்கள்
2010 மலையாளத் திரைப்படங்கள்
கமல்ஹாசன் நடித்துள்ள திரைப்படங்கள்
இந்திய மலையாளத் திரைப்படங்கள்
வேலாயுதம் (திரைப்படம்)

வேலாயுதம் (Velayudham) என்பது 2011 இல் வெளிவந்த ஒரு சாகச, நகைச்சுவைத் தமிழ்த் திரைப்படம். விஜய்,ஹன்சிகா நடித்த இப்படத்தை  ஜெயம் ராஜா இயக்கினார். இந்தத் திரைப்படம் அக்டோபர் 26, 2011 அன்று வெளியிடப்பட்டது. இப்படம் 2007-ல் வெளியான போக்கிரி பட வசூலை முறியடித்து சாதனை படைத்தது.

நடிகர்கள்

மேற்கோள்கள்

வெளி இணைப்புகள்
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் நடித்துள்ள திரைப்படங்கள்
சந்தானம் நடித்த திரைப்படங்கள்
மணிவண்ணன் நடித்த திரைப்படங்கள்
விஜய் ஆண்டனி இசையமைத்த திரைப்படங்கள்
சூரி நடித்த திரைப்படங்கள்
பாண்டியராஜன் நடித்த தமிழ்த் திரைப்படங்கள்
சிங்கமுத்து நடித்த திரைப்படங்கள்
யோகி பாபு நடித்த திரைப்படங்கள்
எம். எசு. பாசுகர் நடித்த திரைப்படங்கள்
ஆலன் ஆஷ்மேன்

ஆலன் ஆஷ்மேன் (Alan Ashman, பிறப்பு: மே 30 1928, இறப்பு: நவம்பர் 30 2002) என்பவர்  இங்கிலாந்து அணியின் துடுப்பாட்டக்காரர் ஆவார், இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1928 பிறப்புகள்
2002 இறப்புகள்
கம்பர்லாந்து துடுப்பாட்டக்காரர்கள்
அல்பிரட் அட்பீல்ட்

அல்பிரட் அட்பீல்ட் (Alfred Atfield, பிறப்பு: 1868, இறப்பு: 1949) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1868 பிறப்புகள்
1949 இறப்புகள்
மெரில்பன் துடுப்பாட்ட சங்கத் துடுப்பாட்டக்காரர்கள்
கிலெளசெஸ்டர்சையர் துடுப்பாட்டக்காரர்கள்
பிரான்சிஸ் பேக்கன் (துடுப்பாட்டம்)

பிரான்சிஸ் பேக்கன் (Francis Bacon , பிறப்பு: சூன் 24 1869, இறப்பு: அக்டோபர் 31 1915),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 75 முதல்தர துடுப்பாட்டப் போட்டிகளில் கலந்து கொண்டுள்ளார். 1895-1911 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

ஆரம்பகால வாழ்க்கை 
இரெவரெண்ட் ஜேம்சு பேகனுக்கு மகனாக பிரித்தானிய இலங்கை, கொழும்புவில் பிறந்தார். இங்கிலாந்தின் கிளெர்ஜி ஆர்பன் பள்ளியில் கல்வி பயின்றார். பின்னர், பசிங்டோகில் உள்ள விக்டோரியா பிரீவரியில் மேலாளராகப் பணியாற்றினார்.

மேற்கோள்கள்

வெளி இணைப்பு
பிரான்சிஸ் பேக்கன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி செப்டம்பர் 30 2011.

இங்கிலாந்துத் துடுப்பாட்டக்காரர்கள்
1869 பிறப்புகள்
1915 இறப்புகள்
ஹாம்ப்சையர் துடுப்பாட்டக்காரர்கள்
மார்டினா ஹிங்கிஸ்

மார்டினா ஹிங்கிஸ் (Martina Hingis, பிறப்பு: செப்டம்பர் 30, 1980) ஒரு ஓய்வு பெற்ற சுவிஸ் தொழில்முறை பெண் டென்னிஸ் விளையாட்டு வீரர். மேலும் உலகின் நம்பர் 1 டென்னிஸ் வீரராக 209 வாரங்கள் இருந்தார். இவர் ஐந்து தடவைகள் கிராண்ட் சிலாம் எனப்படும் பெருவெற்றிப் போட்டிகள் ஒற்றயர் பிரிவில் பட்டம் வென்றார்(மூன்று தடவைகள் ஆஸ்திரேலிய ஓப்பன், ஒரு தடவை விம்பிள்டன், ஒரு தடவை அமெரிக்க ஓப்பன்). மேலும் ஒன்பது தடவைகள் கிராண்ட் சிலாம் மகளிர் இரட்டையர் பிரிவில் பட்டம் வென்றார்.

மேற்கோள்கள்

பெண் டென்னிசுக்காரர்கள்
சுவிட்சர்லாந்து விளையாட்டு வீரர்கள்
உலக முதல் தர டென்னிஸ் வீரர்கள்
1980 பிறப்புகள்
வாழும் நபர்கள்
எடையிடப்பட்ட பெருக்கல் சராசரி

புள்ளியியலில்

தரவுகளின் கணம்:
 
மற்றும் அவற்றின் எடைகளின் கணம்: 
 தரப்பட்டிருக்கும் போது அவற்றின்

எடையிடப்பட்ட பெருக்கல் சராசரி (Weighted geometric mean):

அனைத்து எடைகளும் சமமாக இருந்தால் எடையிடப்பட்ட பெருக்கல் சராசரி,  சாதாரண பெருக்கல் சராசரிக்குச் சமம்.

கூட்டுச் சராசரி மற்றும் இசைச் சராசரி இரண்டுக்கும் எடையிடப்பட்ட சராசரி காணலாம். மூன்றிலும் சிறந்த எடையிடப்பட்ட சராசரி, எடையிடப்பட்ட கூட்டுச் சாராசரி ஆகும். எடையிட்ட சாராசரி என்று மட்டும் சொல்லும்போது அது எடையிட்ட கூட்டுச் சராசரியையே குறிக்கும்.

மேலேயுள்ள வாய்ப்பாட்டின் இரண்டாவது பகுதிலிருந்து, பெருக்கல் சராசரியின் மடக்கை மதிப்பானது தரவுகளின் தனிப்பட்ட மதிப்புகளின் மடக்கைகளின் எடையிட்ட கூட்டுச் சராசரியாகும்.

மேலும் பார்க்க 
சராசரி

மேற்கோள்கள்

புள்ளியியல்
ஒரே நாளில்

ஒரே நாளில்... (Ore Naalil) என்பது இலங்கையில் தயாரிக்கப்பட்டு 2011 ஆம் ஆண்டில் வெளியிடப்பட்ட முழுநீளத் தமிழ்த் திரைப்படம் ஆகும். இதனைத் தயாரித்து இயக்கியவர் இலங்கையைச் சேர்ந்த புதுமுக இயக்குநர் ஏ. ஆர். எம். ரசீம். அவரே கதை, திரைக்கதை, வசனம் எழுதியுள்ளார்.

பாடல்களை இயக்குநர் ரசீம், உதவி இயக்குநர் பி. சிவகாந்தன், யாழ்ப்பாணக் கவிஞர் உதயகுமார் ஆகியோர் எழுதியிருந்தனர். சி. சுதர்சன் இசையமைத்திருக்கிறார்.

பின்னணிப் பாடகர்கள் 
 ஆர். குளோரி
 மனோஜ்
 விசாந்தினி

சிறப்புத் தகவல்கள் 
 இத்திரைப்படம் இலங்கையில் தயாரிக்கப்பட்ட 29வது தமிழ்த் திரைப்படம் ஆகும்.
 20 ஆண்டுகளுக்குப் பின்னர் முழுமையாக இலங்கைக் கலைஞர்களைக் கொண்டு இலங்கைக் கலைஞர்களால் தயாரிக்கப்பட்ட முதலாவது திரைப்படம் இது.
 இத்திரைப்படத்தில் இலங்கையின் பல்வேறு பிரதேசங்களையும் சேர்ந்த பல கலைஞர்கள் நடித்துள்ளனர். ஆனாலும் திரைப்படத்தில் அவர்களது பிரதேச ரீதியிலான பேச்சு அல்லாமல், தென்னிந்தியத் திரைப்படங்களில் பேசப்படும் இந்தியத் திரைப்படத் தமிழே பயன்படுத்தப்பட்டுள்ளது.

மேற்கோள்கள் 

இலங்கைத் தமிழ்த் திரைப்படங்கள்
2011 தமிழ்த் திரைப்படங்கள்
முரண் (திரைப்படம்)

முரண் (Muran) என்பது 2011 ஆம் ஆண்டு வெளிவந்த இந்தியத் தமிழ் அதிரடித் திரைப்படமாகும். இத்திரைப்படத்தை அறிமுக இயக்குநர் இராஜன் மாதவ் எழுதி இயக்கியிருந்தார். இப்படத்தில் சேரன்  உடன் பிரசன்னா, ஹரிப்ரியா, நிகிதா துக்ரல், ஜெயப்பிரகாசு  ஆகியோர் முக்கியக் கதாபாத்திரங்களில் நடித்திருந்தனர். திரைப்படத்தின் படப்பிடிப்பு செப்டம்பர் 2010 இல் தொடங்கப்பட்டு சூலை 2011 இல் நிறைவடைந்தது. கதை இரண்டு மாறுபட்ட கதாபாத்திரங்களைச் சுற்றி வருகிறது. அவர்கள் ஒருவரையொருவர் சந்திக்கும் போது ஏற்படும் நிகழ்வுகளை சித்தரிக்கிறது.  இத்திரைப்படம் ஆல்பிரட் ஹிட்ச்காக் இயக்கிய உளவியல் அதிரடித் திரைப்படமான ஸ்ட்ரேஞ்சர்ஸ் ஆன் எ டிரெய்ன் (1951) என்ற திரைப்படத்தால் ஈர்க்கப்பட்டது. யுடிவி மோஷன் பிக்சர்ஸ் இணைந்து தயாரித்து வெளியிட்டது. முரண் 2011 செப்டம்பர் 30 அன்று வெளியிடப்பட்டு ஒட்டுமொத்த நேர்மறையான விமர்சனங்களைப் பெற்றது.

மேற்கோள்கள்

வெளி இணைப்புகள் 
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
மு. அப்துல் சமது

மு. அப்துல் சமது (பிறப்பு: சனவரி 15 1962, இந்திய முஸ்லிம் எழுத்தாளர். தமிழ்நாடு,  கன்னியாகுமரி மாவட்டத்தில் உள்ள தெற்கு சூரன்குடி எனும் கிராமத்தில் பிறந்த இவர்,சூரன்குடியிலுள்ள அரசு மேல்நிலைப்பள்ளியில் பள்ளிக்கல்வியையும், நாகர்கோயில், தென் திருவிதாங்கூர் இந்து கல்லூரியில் உயர்கல்வியையும் பெற்றவர். மதுரை காமராசர் பல்கலைக்கழகத்தில் முனைவர் பட்ட ஆய்வை நிறைவு செய்தவர். 

தேனி மாவட்டம் உத்தமபாளையம், ஹாஜி கருத்த ராவுத்தர் கல்லூரியில் இணைப்பேராசிரியராகவும், தமிழ்த்துறைத் தலைவராகவும் பணியாற்றி, பணி நிறைவு பெற்றவர்.  எழுத்தாளரும், பேச்சாளருமான  இவர், நாட்டுப்புறவியல், இதழியல், நாடகம் ஆகிய துறைகளிலும் அதிக ஆர்வம் கொண்டவர். 

தமிழகத்தின் முன்னணி இஸ்லாமிய இதழ்களில் இவரது படைப்புகள் வெளிவந்துள்ளன. 2011 ஆம் ஆண்டில் மலேசியா, கோலாலம்பூரில் நடைபெற்ற பன்னாட்டு இஸ்லாமியத் தமிழ் இலக்கிய மாநாட்டில், ’இசுலாமிய இலக்கியங்களில் தமிழ் மரபுகள்’ எனும் கட்டுரையையும், 2019 ஆம் ஆண்டில், காரைக்குடி, அழகப்பா பல்கலைக்கழகம் நடத்திய பன்னாட்டுக் கருத்தரங்கில், ’திருக்கோயில் பண்பாட்டில் முஸ்லீம்கள்’ எனும் கட்டுரையையும் வழங்கிய இவர், பல்வேறு கருத்தரங்குகளில் கலந்து கொண்டு 21 கட்டுரைகள் வழங்கியுள்ளார்.

தொலைக்காட்சி நிகழ்ச்சிகள்

இவர் விண் தொலைக்காட்சியில் "அலசல் அரங்கம்" நிகழ்ச்சியின் நெறியாளராவார். மேலும்  தமிழன் தொலைக்காட்சியில் "மானுட வசந்தம்" நிகழ்ச்சியில் தொடர்ந்து உரையாற்றி வருகிறார்.

எழுதிய நூல்கள்

 சக்கராப்பள்ளி தந்த செம்மல்   
 தியாகத்தின் நிறம் பச்சை
 தமிழ் முஸ்லீம்களின் வீரச்சுவடுகள்
 இஸ்லாத்தின் மனித மதிப்பு
 இஸலாமியத் தமிழ்ப் புதினங்கள் சித்தரிக்கும் அறியப்படாத வாழ்வும் பண்பாடும் , 
 ஹாஜி கருத்த ராவுத்தர் - 125
 ஒரு குச்சி ஒரு வானம் 
 திருப்பி அனுப்பும் வானம் - நவீன வாசிப்பில் இஸ்லாம் 
எனும் 8 நூல்களை எழுதியிருக்கிறார். 

தமிழக இசைமரபில் முஸ்லீம்கள் (ஆய்வுக்கோவை), கவிக்கோ கருவூலம் உள்ளிட்ட 8 நூல்களில் தொகுப்பாசிரியராகவும் செயல்பட்டிருக்கிறார்.

பெற்ற விருதுகள்

கோவை திருக்குர் ஆன் அறக்க்கட்டளையின் சிறந்த மார்க்க இலக்கியப் பணிக்கான, ’அல்லாமா அ. க. அப்துல்ஹமீது பாகவி விருது’, சீதக்காதி அறக்கட்டளையின் 'சதக்கதுல்லா அப்பா இலக்கிய விருது',நியூ செஞ்சுரி புத்தக நிறுவனத்தின் இலக்கிய விருது, இந்திய சமூக கலாச்சார நட்புறவுக் கழகத்தின் ‘சமூக நல்லிணக்க விருது’ இஸ்லாமிய தமிழ் இலக்கியக் கழகத்தின் ‘தமிழ்மாமணி விருது’, தமிழர் தந்தை சி. பா. ஆதித்தனார் பேரவையின் ‘மனித நேயத் தமிழறிஞர் விருது’, சென்னை, கம்பன் கழகம் வழங்கிய ‘பேராசிரியர் கே. சுவாமிநாதன் விருது’ உள்ளிட்ட பல்வேறு அமைப்புகளின் விருதுகளைப் பெற்றுள்ளார்.

மதுரை காமராசர் பல்கலைக்கழத்தின் ‘சிறந்த நாட்டுநலப் பணித்திட்ட அதிகாரி விருது’,  தமிழ்நாடு அரசின் ‘சிறந்த நாட்டுநலப் பணித்திட்ட அதிகாரி விருது’ ஆகியவற்றையும் பெற்றிருக்கிறார்.

மேற்கோள்கள்

உசாத்துணை

 இலக்கிய இணையம் - பேராசிரியர் மு.சாயபு மரைக்காயர் இஸ்லாமியத் தமிழ் இலக்கியக்கழகம் 2011

வெளி இணைப்புகள்

 Perasiriyar  ABDUL SAMAD (வலையொளி)

தமிழக எழுத்தாளர்கள்
1962 பிறப்புகள்
இந்திய முஸ்லிம் எழுத்தாளர்கள்
கன்னியாகுமரி மாவட்ட நபர்கள்
முதல் இடம்

முதல் இடம் 2011 இல் வெளிவந்த தமிழ்த் திரைப்படம்.  விதார்த் நடிக்கும் இப்படத்தை குமரன் இயக்கினார். இத்திரைப்படம் ஏ.வி.எம். நிறுவனத்தின் 175 ஆவது திரைப்படம்.

கதை
மகேஷ் (விதார்த்) தஞ்சாவூரில் ஒரு குண்டர், உள்ளூர் காவல் நிலையத்தில் தேடப்படும் குற்றவாளிகளின் பட்டியலில் தனது பெயரை முதலிடத்தில் வைத்து நம்பர் 1 குண்டராக வெளிப்படுவதே அவரது ஒரே லட்சியம். மகேசை தனது எதிரிகளுக்கு பயத்தை தருவதால், அவரது நண்பர்களால் 'யமகுஞ்சி' (இறந்தவர்களின் இளைய ஆண்டவர்) என்று அழைக்கின்றனர். அவர் தனது நோக்கத்தை அடைய அனைத்து சட்டவிரோத செயல்களிலும் ஈடுபடுகிறார்.

ஊருக்குள் தவறான வழியில் நடந்தாலும் அவரது தாய்க்கு (கலைராணி), அவர் பூமியில் சிறந்த மகனாக இருக்கிறார். கலைராணி இட்லி கடை நடத்தி தன் வாழ்வாதாரத்தை சம்பாதிக்கிறார். மனுக்காக வாழ்கிறார்.

பேருந்து நடத்துனர் பொன்னுசாமியின் (இளவரசு) மகளும் பள்ளி மாணவியுமான மைதிலியை (கவிதா நாயர்) மகேஷ் சந்திக்கிறார். மைதிலி, மகேசை காதலிக்க தொடங்குகிறார்கள்; இருப்பினும், பொன்னுசாமி அவர்களின் விவகாரத்தை எதிர்க்கிறார்.

அப்பகுதியில் நம்பர் ஒன் ரவுடியான கருப்பு பாலு (கிஷோர்) சிறையில் இருந்து வெளியே வரும்போது கதைகளம் ஒரு திருப்பத்தை அடைகின்றன. மகேஷ் எந்த தவறும் செய்யாமல் எம்.எல்.ஏ.வின் கோபத்திற்கு ஆளாகிறார். மைதிலி தனது வீட்டை விட்டு வெளியேறியதும், மகேஷ் பாலுவைக் கொல்ல நிர்ப்பந்திக்கப்படுவதும் விஷயங்கள் மாறுகின்றன. ஒரு வலுவான செய்தியுடன் படம் முடிகிறது

நடிகர்கள்

 விதார்த் - மகேஷ்
 மோகனா (கவிதா நாயர்) - மைதிலி
 கிசோர் - கருப்பு பாலு
 கலைராணி - மகேசின் தாய்
 இளவரசு - பொண்ணுசாமி
 கடம் கிருஷ்ணன் - தினேஷ்
 அப்புக்குட்டி
 பொன்னம்பலம்
 திருமுருகன்
 மனோபாலா
 நமோ நாராயணா
 மயில்சாமி
 கீர்த்தி சாவ்லா

இசை
இப்படத்திற்கு டி. இமான் இசை அமைத்துள்ளார்.

மேற்கோள்கள்

வெளி இணைப்புகள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
மனோபாலா நடித்த திரைப்படங்கள்
சேர்மன் அருணாசல சுவாமி கோயில்

சேர்மன் அருணாச்சல சுவாமிகள் கோயில் தூத்துக்குடி மாவட்டம், ஏரல் வட்டம், ஏரல் பேரூராட்சியில் அமைந்த ஒரு வழிபாட்டு மற்றும் ஜீவசமாதிக் கோயில் ஆகும். இங்கு சேர்மன் அருணாசல சுவாமி அவர்களின் ஜீவசமாதி, சிவலிங்கத்துடன்  அமைந்துள்ளது.
இங்கு நாள்தோறும் பூஜைகள் நடைபெறுகின்றன.இஙகு வரும் பக்தர்களுக்கு திருநீர் மை பிரசாதமாக வழங்கப்படுகிறது.இத்திருத்தலம் மன அமைத்தியை ஏற்படுத்தும் என்று வரும் பக்தர்கள் நம்புகின்றனர்.மேலும் இந்த ஆலயம் தாமிரபரணி நதிக்கரையில் அமைந்துள்ளது.

வரலாறு
சேர்மன் அருணாசலம் திருச்செந்தூர் அருகேயுள்ள மேலப்புதுக்குடியில் ராமசாமி நாடாருக்கும் சிவனனைந்த அம்மையாருக்கு 1880, அக்டோபர் 2ல் பிறந்தார். சிறுவயதிலேயே யோகக்கலை பயின்றார். 1906, செப்டம்பர் 5 முதல் 1908, ஜூலை 27 வரை ஏரல் பேரூராட்சித் தலைவராக (சேர்மன்) இருந்தார். இதனால் "சேர்மன் அருணாசலம்' என்று அழைக்கப்பட்டார்.

சேர்மன் அருணாச்சலம் திருமணம் செய்து கொள்ளவில்லை. ஒரு நாள் இவர் தனது சகோதரர் கருத்தப் பாண்டியனிடம் தன் மரணத்தைச் சொன்னார். அதன்படி, 1908, ஜூலை 28 அன்று ஆடி அமாவாசை நாளில் பகல் 12 மணிக்கு சமாதியானர். ஏரலுக்குத் தென்மேற்கில் தாமிரபரணி ஆற்றின் வடகரை ஓரமாக இருந்த ஆலமரத்தின் அருகில் தன்னை சமாதியில் வைத்து மலர்களும் மண்ணும் போட்டு மூடும்படி தம்பியிடம் சொன்னார். அவர் கூறியபடியே அவரது தம்பியும் செய்தார். அவரது சமாதியிடம் இன்று கோயிலாக உள்ளது.

வழிபாடு
ஏரல் சேர்மன் அருணாசல சுவாமிகள் தன்னை நாடி வரும் பக்தர்களின் குறைகளை தீர்த்து அருளாசி வழங்கி வருகிறார் என்கிற நம்பிக்கையில் இக்கோயிலுக்கு அதிகமான பக்தர்கள் வந்து செல்கின்றனர். குறிப்பாக மன நோயால் பாதிக்கப்பட்டவர்கள் இங்கு வந்து தங்கி குணமடைந்து செல்கிறார்கள். இந்தக் கோயிலில் பிரசாதமாக கோயில் திருமண்ணும், தண்ணீரும் தருகிறார்கள்.

சிறப்பு நாட்கள்
 ஆடி அமாவாசை
 தை அமாவாசை
 மகாளய அமாவாசை
 சிவராத்திரி

மேற்கோள்கள்

வெளி இணைப்புகள்
 சேர்மன் அருணாசல சுவாமிகள் ஆடி அமாவாசைப் பெருவிழா!  (திரிசக்தி)

தூத்துக்குடி மாவட்டத்திலுள்ள இந்துக் கோயில்கள்
இயன் பெட்போர்ட்

இயன் பெட்போர்ட் (Ian Bedford, பிறப்பு: பிப்ரவரி 11 1930, இறப்பு: செப்டம்பர் 18 1966),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 65 முதல்தர துடுப்பாட்டப் போட்டிகளில் கலந்து கொண்டுள்ளார். 1947 - 1962 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

இங்கிலாந்துத் துடுப்பாட்டக்காரர்கள்
1930 பிறப்புகள்
1966 இறப்புகள்
மிடில்செக்ஸ் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
வண்ணை சிறீ வெங்கடேச வரதராஜப் பெருமாள் தேவஸ்தானம்

வண்ணை ஸ்ரீ வெங்கடேச வரதராஜப் பெருமாள் கோவில் யாழ்நகரில் வைத்தியசாலையின் கிழக்குப் பக்கமாக சுமார் 1 கிலோமீட்டர் தூரத்தில் அமைந்துள்ளது. இந்த ஆலயம் 1665 ஆம் ஆண்டு ஒல்லாந்தர் ஆட்சிக்காலத்தில் கட்டப்பட்டது. ஆலயத்தின் முதலாவது கொடியேற்றம் 1878 ஆம் ஆண்டு நடைபெற்றது. ஆலய மணிக்கோபுரம் 1971 ஆம் ஆண்டு கட்டப்பட்டது. ஆலயத்தில் கிழக்கு வீதியில் உள்ள லக்‌ஷ்மி நாராயணன் கல்யாண மண்டபம் 2000-ஆம் ஆண்டளவில் அன்றைய ஆலய அறங்காவலர் சிவலோகநாதன் தலைமையில் கட்டப்பட்டு பாலசிங்கம் அவர்களால் 26 ஆகஸ்டு 2000-இல் அதிகாரப்பூர்வமாகத் திறந்து வைக்கப்பட்டது.. இந்த ஆலயத்தின் இரண்டாவது கோபுரம் 1971-ஆம் ஆண்டு கட்டப்பட்டது. இது 2003-ஆம் ஆண்டில் புனருத்தாரணம் செய்யப்பட்டது. ஆலயத்தின் தேரடியில் உள்ள அனுமார் விக்கிரகம் 2003-ஆம் ஆண்டு வைக்கப்பட்டது.

உசாத்துணைகள்
http://www.vengadesa.com

வெளி இணைப்புகள்
வண்ணை ஸ்ரீ வெங்கடேச வரதராஜப் பெருமாள் கோவிலை வலம் வரும் மெய்நிகர்ப்பார்வை

யாழ்ப்பாண மாவட்டத்தில் உள்ள கோயில்கள்
வண்ணார்பண்ணையில் உள்ள கோயில்கள்
அடன்சோனியா கிரான்டிடியரி

அடன்சோனியா கிரான்டிடியரி (Adansonia grandidieri) (கிரான்டிடியரின் பாஓபாப்), மடகாஸ்கரின் மிகப்பெரிய மிகவும் புகழ்பெற்ற ஆறு பாஓபாப்களுள் ஒன்றாகும். இது தீவாய்ப்புள்ள இனமாகும். இது அடன்சோனியா என்ற பேரினத்தைச் சார்ந்தது. இது மடகாஸ்கரின் அகணிய உயிரி ஆகும். எ. கிரான்ட்டியரி (A. grandidieri) எனும் பெயர் ஃப்ரெஞ்சு தாவரவியலாளர் ஆல்ஃப்ரெட் கிரான்டிடியரின் (1836-1921) பெயரிலிருந்து வைக்கப்பட்டது.

ஊடகங்கள்

அடிக்குறிப்புகள்

மரங்கள்
தாவரவியல் பெயருடையக் கட்டுரைகள்
அருகிய தாவரங்கள்
1808

1808  (MDCCCVIII) ஒரு வெள்ளிக்கிழமையில் ஆரம்பமான ஒரு கிரிகோரியன் நெட்டாண்டு ஆகும். பழைய ஜூலியன் நாட்காட்டியில் புதன்கிழமையில் ஆரம்பமானது.

நிகழ்வுகள் 
 சனவரி 1 - ஐக்கிய அமெரிக்காவினுள் அடிமைகளை இறக்குமதி செய்வதற்குத் தடை விதிக்கும் அமெரிக்கக் கீழவையின் தீர்மானம் நடைமுறைக்கு வந்தது.
 சனவரி 22 - போர்த்துக்கலின் பிரகங்கா (Bragança) அரச குடும்பம் பிரெஞ்சுப் படைகளிடமிருந்து தப்பி பிரேசிலை அடைந்தது.
 பெப்ரவரி - பின்லாந்து மீதான படையெடுப்பிற்கு ரஷ்யா, பிரான்ஸ் மற்றும் டென்மார்க்குடன் இணையுமாறு சுவீடனுக்கு ரஷ்யா காலக்கெடு விதித்தது.
 பெப்ரவரி 21 - போர் அறிவிப்பின்றி ரஷ்யப் படைகள் பின்லாந்து எல்லையைக் கடந்தன.
 மார்ச் 2 - ரஷ்யப் படைகள் ஹெல்சிங்கியைக் கைப்பற்றின.

பிறப்புக்கள்

இறப்புக்கள்

1808 நாட்காட்டி

மேற்கோள்கள்

1808
அரவான் (திரைப்படம்)

அரவான் 2012 இல் வெளியான ஒரு வரலாற்றுத் தமிழ்த் திரைப்படம். இப் படத்தின் கதை சு. வெங்கடேசன் எழுதிய 2011 ஆண்டுக்கான இந்திய சாகித்திய அகாதமி விருது பெற்ற புதினமான காவல் கோட்டத்தில் வரும் ஒரு துணைக் கதை ஆகும். ஆதி கதாநாயகனாக நடித்த இப்படத்தை வசந்தபாலன் இயக்கினார்.

நடிகர்கள் 
 ஆதி (நடிகர்) 
 பசுபதி (நடிகர்) 
 திருமுருகன்
 தன்சிகா 
 அர்ச்சனா ஜோஸ் கவி 
 சிங்கம்புலி
 பரத்
 சுவேதா மேனன் 
 அஞ்சலி (நடிகை)
 அபிநயா (நடிகை)
 கரிகாலன்

மேற்கோள்கள்

வெளி இணைப்புகள்
 

இந்தியத் தமிழ்த் திரைப்படங்கள்
வரலாற்றுத் தமிழ்த் திரைப்படங்கள்
2012 தமிழ்த் திரைப்படங்கள்
மதுரைக்களத் திரைப்படங்கள்
சென்னை எண்ணெய் சுத்திகரிப்பு ஆலை

சென்னை எண்ணெய் சுத்திகரிப்பு ஆலை (Chennai Petroleum Corporation Limited) இந்தியன் ஆயில் நிறுவனத்துக்கு சொந்தமானது. இந்த ஆலை சென்னையில் உள்ள மணலி என்ற இடத்தில் அமைந்துள்ளது. இது மெட்ராஸ் ரிபைனரீஸ் லிமிடெட் என்ற பெயரில் அழைக்கப்பட்டு வந்தது. 1965ஆம் வருடம் இந்திய அரசு அமோகோ என்ற அமெரிக்க எண்ணெய் நிறுவனம் மற்றும் ஈரானிய எண்ணெய் நிறுவனம் ஆகியவற்றின் உதவி கொண்டு இந்த ஆலையை நிறுவியது. இந்த ஆலையின் கச்சா எண்ணெய் சுத்திகரிக்கப்பட்டு சமையல் எரி வாயு, நாப்தா, மண்ணெண்ணெய், பெட்ரோல், டீசல், உயவு எண்ணெய், மெழுகு மற்றும் தார் ஆகிய பொருட்கள் தயாரிக்கப்படுகின்றன.

இந்திய அரசின் பொதுத்துறை நிறுவனங்களில் ஒன்றான இந்நிறுவனம்,  குறு நவரத்தின மதிப்பைப் பெற்றதாகும்.

வரலாறு
சென்னை பெட்ரோலியம் கார்ப்பரேஷன் லிமிடெட் (CPCL) முன்னதாக சென்னை சுத்திகரிப்பு லிமிடெட் (MRL) என அழைக்கப்பட்டு வந்தது. இது இந்திய அரசு (AMOCO) மற்றும் தேசிய ஈரானிய எண்ணெய் கம்பனி (NIOC) இடையே 1965 ல் ஒரு கூட்டு  முயற்சியாக உருவாக்கப்பட்டது. CPCL சுத்திகரிப்பு நிறுவனம் 43 கோடி ரூபாய் செலவில் 27 மாதங்களில் ஒரு சாதனை நேரத்தில் வருடத்திற்கு 2.5 மில்லியன் டன்கள் (MMTPA) என்ற உற்பத்தி திறனுடன் நிறுவப்பட்டது. CPCL வருடத்திற்கு 11.5 மில்லியன் டன்கள் (MMTPA) ஒரு ஒருங்கிணைந்த சுத்திகரிப்பு திறன் கொண்ட இரண்டு சுத்திகரிப்பு நிலையங்களை கொண்டது.

முக்கிய தயாரிப்புகள்
இந்த ஆலையில் தயாரிக்கப்படும் முக்கிய தாயாரிப்புகள்
எல்.பி.ஜி (திரவமாக்கப்பட்ட பெட்ரோலிய எரிவாயு) 
மோட்டார் ஸ்ப்ரிட்
மண்ணெண்ணெய்
வான்சுழலி எரிபொருள்
மெழுகு மற்றும் 
தார்

இதனையும் காண்க
 பொதுத்துறை நிறுவனம்
 பொதுத்துறை நவரத்தின நிறுவனங்கள்
 இந்திய  அரசின் பொதுத்துறை நிறுவனங்களின் பட்டியல்

மேற்கோள்கள்

வெளியிணைப்புகள்
சென்னை சுத்திகரிப்பு ஆலையின் இணைய தளம் 

மும்பை பங்குச் சந்தை நிறுவனங்கள்
இந்திய தேசிய பங்கு சந்தை நிறுவனங்கள்
சென்னை தொழிற்சாலைகள்
சென்னை நிறுவனங்கள்
இந்திய அரசுத்துறை நிறுவனங்கள்
நவரத்னா நிறுவனங்கள்
போடிநாயக்கனூர் கணேசன்

போடிநாயக்கனூர் கணேசன் என்பது 2011 ஆம் ஆண்டு வெளிவந்த தமிழ்த் திரைப்படமாகும். இதனை ஓ. ஞானம் இயக்கியிருந்தார்.

இது அதிரடித் திரைப்படமாகும் . இப்படத்தில் ஹரிகுமார் மற்றும் அருந்ததி ஆகியோர் நாயகன் நாயகியாக நடித்துள்ளனர். இவர்களுடன் ரவிசங்கர், சூரி, எல்.ராஜா, கிறிஸ்டோபர், திண்டுக்கல் அலெக்ஸ், ஸ்டில்ஸ் குமார், எம்.திருப்பதி மற்றும் வி.வெங்கடேஷ் ஆகியோர் துணை வேடங்களில் நடித்துள்ளனர். அதிரலட்சுமி மற்றும் அதுல் கிருஷ்ணா ஆகியோரால் தயாரிக்கப்பட்ட இந்தத் திரைப்படத்திற்கு  ஜான் பீட்டர் இசையமைத்திருந்தார். இப்படம் 29 ஜூலை 2011 அன்று வெளியிடப்பட்டது.

நடிகர்கள்

ஹரிகுமார் - கணேசன்
அருந்ததி - ராஜி 
ரவி சங்கர் - திருவாச்சி
சூரி as Gilaki
எல். இராஜா - அழகர் 
கிறிஸ்டோபர் - தலைமைக் காவலர்
திண்டுக்கல் அலெக்ஸ் -  இன்ஸ்பெக்டர் நாகு
 ஸ்டில்ஸ் குமார் -  "அலபரை" ஆறுமுகம்
மு. திருப்பதி - கோட்டையன்
வி.வெங்கடேஷ் - மாணிக்கம்
 ஜிந்தா - போஸ்
 ஜானகி - அன்னக்கிளி
 மது - சிறப்புத் தோற்றம்

மேற்கோள்கள்

வெளி இணைப்புகள்
 

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
தேசாந்திரி

தேசாந்திரி எஸ். ராமகிருஷ்ணன் அவர்களால் எழுதப்பட்ட ஒரு தமிழ்க் கட்டுரை நூல். இது நூலின் ஆசிரியர் பயணம் செய்த ஊர்களில் அவர் பெற்ற அனுபவங்கள் மற்றும் அவ்வூரின் வரலாறு ஆகியவற்றைக் கொண்டு எழுதப்பட்ட நூல். இது ஆனந்த விகடன் இதழில் தொடராக வெளிவந்து பின்னர் நூலாகப் பதிப்பிக்கப்பட்டது.

சென்னை, சாரநாத் முதலியன பற்றிய கட்டுரைகள் உட்பட 41 கட்டுரைகள்  இந்நூலில் இடம் பெற்றுள்ளன.

மேற்கோள்கள்
"உலகம் பெரியது எனினும் உலகை அறிய நினைக்கும்  மனித ஆசை அதைவிடப்  பெரியது.  எல்லா  இரவு பகலிலும் யாரோ ஒரு மனிதனின்  கால்கள்  நடந்துகொண்டே இருக்கின்றன. எல்லா பக்கமும் திறந்துகிடக்கிறது உலகம். விருப்பமும் தேடலும் நம்மைக் கொண்டுசெல்ல அனுமதிப்பது மட்டுமே நமது வேலை "  

"நீர்வீழ்ச்சியின் முன் நிற்கும்போது ஏற்படும் சிலிர்ப்பும் பிரமாண்டமான  அதன் விசையும் , ஈரக்காற்றும் எப்படி நேரில் காணாமல்  உணரமுடியதோ , அது போல , இந்தியாவின் குறுக்கும் நெடுக்குமாகப் பயணம் செய்யாமல் ஒருவன் இந்தியாவைப் பற்றிய சித்திரத்தை மனதில் உருவாக்கவே  முடியாது "

"யாதும்  ஊரே  யாவரும் கேளிர் என்றான் கணியன் பூங்குன்றன் . அது சந்தேகத்தின் நிழல் விழாத காலம். இன்று நாம் அடையாள அட்டைகளும் கடவுச் சீட்டுகளும் இல்லாமல் பயணிப்பது சாத்தியமில்லை.  அலைந்து திரியும்  துறவிகளே கூட தங்களுடைய பெயரை உடலில் பச்சை குதிக்கொண்டு  அதை அடையாள அட்டைப் போலக் காட்டுகிறபோது ,  நான்  எம்மாத்திரம்  சொல்லுங்கள் "

" கோழிக்குஞ்சுகளுக்குக் கூட நீலம்,மஞ்சள்,சிவப்பு என நிறம் மாற்றி பூசி விற்கத் தொடங்கிவிட்ட வணிக உலகில் கலைகள், சிற்பம், பாரம்பரிய இசை என்று பேசுவது கூட பைத்தியகாரத்தனமானதாக கருதப்படும். ஆனாலும், காலத்தில் நாம் எதையல்லாம் முக்கியம் எனத் தெரியாமல் தூக்கி எறிகிறோமோ, அதையெல்லாம் பின்னாளில் அடைவதற்குப் பெரிய விலை கொடுத்து வருகிறோம் என்பதையே காலம் திரும்பத்திரும்ப நிரூபித்து வருகிறது"

"டீக்கடைகளை விடவும் அதிகமாக பாலர் பள்ளிகள் பெருகிவிட்டன, கோழிப்பண்ணைகளைவிட அதிகமாக பொறியியல் கல்லூரிகள் உருவாகியிருக்கின்றன என்றால், கல்வி வளர்கிறது என்று அதற்கு அர்த்தம் இல்லை. டீக்கடையைவிட,கோழிப்பண்ணையைவிட கல்வி அதிக வருமானம் தரும் வணிகமாகிவிட்டது என்பதே பொருள். நம் கண் முன்னே கொஞ்சம் கொஞ்சமாக நடந்து கொண்டு இருக்கும் இந்தக்கல்விச் சீர்கேடு, நோய்க்கிருமியை விடவும் மிக ஆபத்தானது"

தமிழ் பொதுக்கட்டுரை நூல்கள்
விரைவுப் போக்குவரத்து

விரைவுப் போக்குவரத்து (ஆங்கிலம்: Rapid transit) அல்லது பெரும் விரைவுப் போக்குவரத்து (Mass Rapid Transit) (MRT); அல்லது மெட்ரோ (Metro) எனப்படுவது பெருநகரங்களில் அதிகக் கொள்ளவும் அதிக நடைகள் செல்லக் கூடியதுமான மின்சாரத் தொடருந்து அமைப்பாகும். இந்த விரைவுப் போக்குவரத்து, மற்ற போக்குவரத்து அமைப்புகளைப் போல் அல்லாமல் பெரும்பாலும் மின்சாரத்தின் மூலமாக இயங்குவதாகும்.

இதன் பாதை, நகரின் மற்ற போக்குவரத்து வழிகளில் இல்லாமல் தனியாக அமைக்கப்பட்டிருக்கும். பெரும்பாலான பகுதிகளில் இது நிலத்துக்கு அடியிலோ அல்லது சாலைக்கு மேலே பாலங்கள் போன்றோ அமைக்கப்பட்டிருக்கும்.

பொது

1890-இல் இலண்டனில் தான் முதன்முதலாக மின்சார விரைவுப்போக்குவரத்து அமைப்பு ஏற்படுத்தப்பட்டது.

சில விரைவுப் போக்குவரத்து அமைப்புகள்
 சென்னை மெட்ரோ
 துபாய் மெட்ரோ

மேற்கோள்கள்

வெளியிணைப்புகள்
 ஜேனின் மாநகர விரைவுப் போக்குவரத்து 
 
 சப்வேய்ஸ்.நெட்
 மாநகர இரயில்

போக்குவரத்து
மைக்கல் பெல்ஹவுஸ்

மைக்கல் பெல்ஹவுஸ் (Daniel Bell-Drummond, பிறப்பு: அக்டோபர் 11 1976),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 2000-2001 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

வெளி இணைப்பு
மைக்கல் பெல்ஹவுஸ் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 5 2011.

மேற்கோள்கள்

இங்கிலாந்துத் துடுப்பாட்டக்காரர்கள்
1976 பிறப்புகள்
கென்ட் துடுப்பாட்டக்காரர்கள்
1993 பிறப்புகள்
வாழும் நபர்கள்
வடக்கு எதிர் தெற்கு துடுப்பாட்டக்காரர்கள்
நம்ம மெட்ரோ

நம்ம மெட்ரோ என்பது இந்தியாவின் பெங்களூர் நகரில் அமைக்கப்பட்டு வரும் ஒரு விரைவுப் போக்குவரத்து அமைப்பு. இதன் முதல் பகுதியை 2011 அக்டோபர் 20-ஆம் தேதி நடுவண் அமைச்சர் கமல்நாத் தொடங்கி வைத்தார். மாலை 4 மணி முதல் பொதுமக்கள் பயன்பாட்டிற்கு திறந்துவிடப்பட்டது.

இது கொல்கத்தா, தில்லி நகரங்களுக்கு அடுத்து இந்தியாவில் தொடங்கப்பட்டுள்ள மூன்றாவது விரைவுப் போக்குவரத்து அமைப்பு.

மேற்கோள்கள்

 
இந்தியாவில் விரைவுப் போக்குவரத்து
பெங்களூர்
தமிழ்நதி

கலைவாணி என்ற இயற்பெயர் கொண்ட தமிழ்நதி, ஈழத்தின் திருகோணமலையைப் பிறப்பிடமாகக் கொண்ட ஈழத்து தமிழ் பெண்எழுத்தாளர். யாழ்ப்பாணப் பல்கலைக்கழகத்தில் கலைத்துறையில் பட்டம் பெற்றவர். ஈழத்தின் அரசியல் சிக்கல் காரணமாக 1992இல் கனடாவுக்குப் புலம்பெயர்ந்தார். 1996ஆம் ஆண்டிலிருந்து சிறுகதை, கவிதைகள், கட்டுரைகள் எழுதி வருகிறார். சில பாடல்களும் எழுதியுள்ளார். ஓரிடத்தில் தரியாது, ரொறன்ரோ-தமிழகம்-ஈழம் என மூன்று இடங்களிலும் விரும்பி வாழ்ந்து வருகிறார்.

வெளிவந்த நூல்கள்
 நந்தகுமாரனுக்கு மாதங்கி எழுதியது (சிறுகதைகள்)
 சூரியன் தனித்தலையும் பகல் (கவிதைகள், ஆகஸ்ட் 2007, பனிக்குடம் பதிப்பகம்)
 இரவுகளில் பொழியும் துயரப்பனி (கவிதைகள்)
 கானல் வரி (குறுநாவல்)
 ஈழம்: தேவதைகளும் கைவிட்ட தேசம் (கட்டுரைகள்)
 பார்த்தீனியம் (நாவல், 2016)

வெளி இணைப்புகள்
தமிழ்நதி வலைப்பதிவு

மேற்கோள்கள்

தமிழ்ப் பெண் எழுத்தாளர்கள்
ஈழத்து எழுத்தாளர்கள்
கனேடியத் தமிழ் எழுத்தாளர்கள்
கனடிய இலங்கைத் தமிழ் வம்சாவளி மக்கள்
கரைப்பான்

வேதியியலில், கரைப்பான் என்பது கரைக்கும் ஊடகம் என்று குறிப்பிடப்படுகிறது. இது திட, திரவ, அல்லது வாயு நிலைகளில் இருக்கும். இது மற்றொரு  திட, திரவ, அல்லது வாயு நிலைகளில் உள்ள கரைபொருளை கரைத்து ஒரு கரைசலைத் தருகின்றது.

மேற்கோள்கள்

கரைப்பான் விரும்பும் கூழ்மம் கரைப்பான் வெறுக்கும் கூழ்மம்
 கரைசல்
 கூழ்மம்
 கலவை (வேதியியல்)

 
வேதிச் சேர்மங்கள்
வேதி வினைகள்
ராயனூர்

ராயனூர் தமிழ்நாட்டில் கரூர் அருகே உள்ள ஒரு ஊர். கட்டிட வேலை, ஜவுளி உற்பத்தி மற்றும் கந்து வட்டி இவ்வூரின் முக்கிய தொழில்கள். ராயனூரின் அருகில் தாந்தோணிமலை பெருமாள் கோவில் உள்ளது. இலங்கை அகதிகள் முகாம் இங்கு உள்ளது. 1000-இற்கும் மேற்பட்ட அகதி குடும்பங்கள் வசிக்கின்றன. ஆங்கிலேயர் சமாதி ஒன்றும் இங்கு உள்ளது.

கோவில்கள்
பகவதியம்மன் கோவில்
மதுரை வீரன் கோவில்
முருகன் கோவில்.

பள்ளிகள்
அரசு ஆரம்ப பள்ளி
அரசு நடுநிலை பள்ளி
அரசு மேனிலை பள்ளி(தாந்தோணிமலை)
NRMGR பள்ளி(தாந்தோணிமலை).

திருமண மண்டபங்கள்
ஆர் ஆர் திருமண மண்டபம்
வள்ளியம்மன் திருமண மண்டபம்

கரூர் மாவட்டத்திலுள்ள ஊர்களும் நகரங்களும்
ஆட்சியுடையது (மரபியல்)

மரபியலில் ஆட்சியுடைது (dominance) என்றால், ஒரு தனி மரபணுவில் இருக்கக்கூடிய இரு வடிவங்களில் அல்லது மாற்றுருக்களில் ஒன்று, மற்றைய வடிவம் அல்லது மாற்றுருவின் மேல் ஆதிக்கம் செலுத்தி, அந்த மரபணுவினால் கட்டுப்படுத்தப்படும் இயல்பில், மற்றைய மாற்றுரு வெளிப்படுத்தக்கூடிய தாக்கத்தை மறைப்பதாகும்.

இரு மாற்றுருக்களைக் கொண்ட ஒரு இயல்பின் எளிமையான ஒரு முன்மாதிரியைப் பார்ப்போம். B,b என்பன பூவின் நிறத்திற்குக் காரணமான மரபணுவில் உள்ள இரு மாற்றுருக்கள் எனக் கொண்டால், அங்கே BB, Bb, bb என்னும் மூன்று வகையான மரபணுவமைப்புக்கள் தோன்றலாம். இவற்றில் Bb என்ற இதரநுக மரபணுவமைப்பானது, BB என்ற சமநுக மரபணுவமைப்பின் இயல்பையே தனது தோற்றவமைப்பில் வெளிக்காட்டுமாயின், B மாற்றுரு, b மாற்றுருவுக்கு ஆட்சியுடையது எனலாம். இங்கே பூவில் ஊதா, வெள்ளை என்ற இரண்டே வைகையான நிறங்களைக் கொண்ட தோற்றவமைப்புக்களே உருவாகும். ஊதா நிறமானது வெள்ளை நிறத்திற்கு ஆட்சியுடைய நிறமாக உள்ளது. இந்நிலையில் b மாற்றுரு, B மாற்றுருவுக்கு பின்னடைவானது எனக் கூறுவோம்.

நடைமுறையில் ஆட்சியுடைய அலகானது ஆங்கில எழுத்தாலும், பின்னடைவான அலகானது ஆங்கில சிறிய எழுத்தாலும் குறிக்கப்படுகின்றது.

மேற்கோள்கள்

மரபணுக்கள்
செவ்வியல் மரபியல்
ஒரு கல் ஒரு கண்ணாடி

ஒரு கல் ஒரு கண்ணாடி, (Oru Kal Oru Kannadi) உதயநிதி ஸ்டாலின் நடிக்க ராஜேஷ் இயக்கத்தில் வெளிவந்த தமிழ் காதல் -  நகைச்சுவைத் திரைப்படம். இத்திரைப்படத்தில் தயாரிப்பாளர், உதயநிதி ஸ்டாலின், கதாநாயகனாக அறிமுகமானார். இவருடன், நகைச்சுவை நடிகர், சந்தானம் மற்றும், ஹன்சிகா மோத்வானி நடித்துள்ளார். ராஜேஷின் முதல் திரைப்படம் சிவா மனசுல சக்தி, பாடல் வரிகளைக் கொண்டு, இத்திரைப்படத்திற்கு பெயரிட்டுள்ளனர்.

கதைச்சுருக்கம்

சரவணன் (உதயநிதி) தனது முன்னாள் காதலி மீரா(ஹன்சிகா)வின் திருமண அழைப்பிதழைப் பெறுவதோடு கதை ஆரம்பிக்கிறது. இந்த திருமணத்தை நிறுத்துவதற்காக தன் நெருங்கிய நண்பனான பார்த்தசாரதி என்கிற பார்தாவுடன் ஒரு காரில் புறப்பட்டு பாண்டிச்சேரி செல்கின்றார். இந்த பயணத்தின் போது முன்கதை தொடங்குகிறது. சராசரி இளைஞரான சரவணன் அவருடைய நண்பர் பார்த்த சாரதியுடன் ஒரு திரையரங்கத்தில் வேலை செய்கிறார். ஒரு நாள் சாலையில் செல்லும்போது மீராவை பார்த்து காதலிக்கத்தொடங்கும் சரவணன் அவருடைய நண்பர் பார்த்தாவின் உதவியுடன் நிறைய கலகலப்பான பிரச்சனைகளை கடந்து எப்படி காதலியை கரம்பிடிக்கிறார் என்பதை நிறைய நகைச்சுவையுடன் சொல்கிறது படத்தின் திரைக்கதை.

நடிப்பு

 உதயநிதி ஸ்டாலின் - சரவணன் 
 ஹன்சிகா மோட்வானி - மீரா 
 சந்தானம் - பார்த்தசாரதி (பார்த்தா)
ஜாங்கிரி மதுமிதா - ஜாங்கிரி 
 சரண்யா பொன்வண்ணன்- சென்பகம்
 அழகம்பெருமாள் - வரதராஜன்
 சாயாஜி ஷின்டே - மஹேந்திர குமார்
 உமா பத்மநாபன் - காயத்ரி

சிறப்புத் தோற்றம் (அகர வரிசையில்):

 ஆண்ட்ரியா ஜெரெமையா
 ஆர்யா - ரஜினி முருகன்
 சினேகா - ஜெனிபர்

பாடல்கள்

மொத்தம் ஐந்து பாடல்கள் இடம் பெற்றிருந்தது, ஹாரிஸ் ஜெயராஜ் இசை அமைத்திருந்தார். பாடல்கள் சிங்கப்பூர் மற்றும் ஊட்டி ஆகிய இடங்களில் உருவாக்கப்பட்டது. பாடல் வெளியீடு சத்யம் சினீமாஸில் மார்ச் 5 2012 அன்று நடைபெற்றது. நடிகர் கார்த்தி, சூர்யா, ஜீவா, ஆர்யா ஆகியோர் விழாவில் கலந்து கொண்டனர். மூன்று நிமிட பட முன்னோட்ட காட்சியும், பாடல்களின் சில முன்னோட்ட காட்சியும் வெளியிடப்பட்டது.

இத்திரைபட பாடல்கள் மக்களிடையே நல்ல வரவேற்பை பெற்றது .Behindwoods.com," நிச்சயமாக இப்பாடல்கள் ரசிகர்களை மகிழ்விக்கும்!, " என்று பாடல்களுக்கு 3/5 மதிப்பெண் அளித்துள்ளது. நிறைய இணையதளங்கள் "வேணாம் மச்சான்" மற்றும் " காதல் ஒரு பட்டர்பிளை" பாடல்களை முணுமுணுக்கும் படியாக உள்ளன என்று புகழ்ந்துள்ளன.

வரவேற்பு

விமர்சனங்கள்

இப்படம் பலரால் பாராட்டப்பட்டது, விமர்சனங்கள் பொதுவாக பாராட்டி அமைந்தது. இந்தியாஒன்.காம் சந்தானத்தின் நகைசுவையும் அறிமுக நாயகன் உதயநிதி ஸ்டாலினின் நடிப்பை பாராட்டி, 

"ஹீரோ என்ற வகையில், இன்றைய அலட்டல் பார்ட்டிகளுக்கு உதயநிதி ஸ்டாலின் 200 மடங்கு பெட்டர்!" எனவும் மொத்ததில்,  "வித்தியாசம், பரீட்சார்த்தம் என்ற பெயரில் எங்கும் முகம் சுளிக்காமல், சுவாரஸ்யம் குறையாமல் பார்க்கும்படியாக ஒரு படத்தைக் கொடுத்த இயக்குநர் ராஜேஷ் ஹாட்ரிக் அடித்திருக்கிறார்.
ஒருமுறை என்ன... ஒன்ஸ்மோர் பார்க்கலாம்!" என்று குறிப்பித்துள்ளது.

தமிழ்சினிமா.காம்,
 "உதயநிதி ஒண்ணாம் நம்பர் ஹீரோ என்றால், பக்கத்தில் விழுகிற ஒவ்வொரு சைபரும் அதன் மதிப்பும் சந்தானமன்றி வேறில்லை. இவர் வாயிருக்கிற இடத்தில் வாஸ்து பகவானின் லெக்சுரி பிளாட்டும் இருக்கிறது போலும். அதை திறக்கும்போதெல்லாம் வெடித்து சிதறுகிறது தியேட்டர்." என்று கூறிருந்தது.

மேற்கோள்கள்

வெளி இணைப்புகள் 
 

இந்தியத் தமிழ்த் திரைப்படங்கள்
2012 தமிழ்த் திரைப்படங்கள்
ஆர்யா நடித்துள்ள திரைப்படங்கள்
சந்தானம் நடித்த திரைப்படங்கள்
ஹாரிஸ் ஜயராஜ் இசையமைத்த தமிழ்த் திரைப்படங்கள்
உதயநிதி ஸ்டாலின் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்
ராஜேஷ் நடித்த திரைப்படங்கள்